**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 22.04.2024, ora 08.00 – 23.04.2024, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 23.04.2024, ora 07.00**

**RÂURI**

**Debitele au fost, în general, în scădere**, exceptând râurile din bazinele hidrografice: Vedea, Argeş, Putna, Bârlad, Jijia, bazinul inferior al Jiului, bazinul superior al Oltului, bazinul superior şi mijlociu al Ialomiței, cursul mijlociu şi inferior Prutului, unde au fost relativ staționare.

Debitele se situează, în general, la valori sub mediile multianuale lunare, cu coeficienți moduli cuprinşi între 30-90%, mai mari (în jurul şi peste normalele lunare) pe râurile din bazinele hidrografice: Barcău, pe cursurile superioare ale Bistriței și Prutului şi pe unele râuri din Dobrogea şi mai mici (sub 30% din normalele lunare) pe râurile din bazinele hidrografice: Moravița, Caraș, Nera, Cerna, Vedea, Trotuș, Putna, Râmnicu Sărat, Bârlad, pe cursul mijlociu şi inferior al Siretului, afluenții din bazinul inferior al Jiului și Bistriței, pe unii afluenți din bazinul Argeșului și din bazinul inferior al Oltului şi pe afluenții Prutului.

**Nivelurile** pe râuri la stațiile hidrometrice **se situează sub** **COTELE DE ATENȚIE**.

**Debitele vor fi, în general, în creştere** ca urmare a precipitațiilor prognozate, cedării apei din stratul de zăpadă din zonele montane înalte şi propagării.

Sunt posibile creşteri mai semnificative de niveluri şi debite în special pe râurile din zonele de deal şi munte din sud-vestul şi centrul țării, datorită precipitațiilor sub formă de aversă mai importante cantitativ prognozate.

**Nivelurile** pe râuri la stațiile hidrometrice **se vor situa sub** **COTELE DE ATENȚIE**.

**DUNĂRE**

**Debitul la intrarea în ţară** (secţiunea Baziaş) în intervalul 22-23.04.2024 **a fost în creștere, având valoarea de** **5200 m3/s**, sub media multianuală a lunii **aprilie (7900 m3/s).**

În aval de Porţile de Fier debitele au fost în creștere pe sectorul Gruia-Corabia și în scădere pe sectorul Turnu Măgurele-Tulcea.

**Debitul la intrarea în ţară** (secţiunea Baziaş) **va fi în creștere (5300 m3/s).**

În aval de Porţile de Fier debitele vor fi în creștere pe sectorul Gruia–Turnu Măgurele și în scădere pe sectorul Zimnicea–Tulcea.

**ALIMENTĂRI CU APĂ**

**A.B.A. Argeș-Vedea**

Toți consumatorii sunt alimentați normal.

Alimentarea cu apă a mun. București:

-r. Argeș - Ac. Zăvoiul Orbului: 17 mc/s;

-r. Dâmbovița: ac. Văcărești: 4 mc/s;

-Der. CA2: 0 mc/s (închisă);

-Der. Mircea Vodă: 1.3 mc/s.

**A.B.A. Crişuri**

Debitul râului Barcău în secțiunea Nușfalău este 1.89 mc/s;

Debitul râului Crișul Alb în secțiunea Crișcior este 2.82 mc/s.

**2.** **Situaţia meteorologică în intervalul 22.04.2024, ora 09.00 –23.04.2024, ora 06.00**

**În ţară,** vremea s-a răcit, astfel că valorile termice diurne s-au situat sub mediile climatologice specifice acestei date în cea mai mare parte a țării (abateri negative în general de 4...8 grade). Pe parcursul zilei cerul a fost variabil în sud-vestul teritoriului și a prezentat înnorări în celelalte regiuni. A plouat slab pe arii extinse în Maramureș, Transilvania, Moldova și Dobrogea, local în Crișana și Muntenia și izolat în Banat și Oltenia. La munte, la altitudini în general mai mari de 1500 m, a nins. Noaptea cerul a devenit variabil și pe alocuri s-a format ceață. Vântul a suflat slab și moderat, ziua cu unele intensificări în Dobrogea, iar în a doua parte a nopții în sudul Banatului. Stratul de zăpadă prezent la munte, la altitudini în general de peste 1500 m, măsura la ora 21.00, pe platformele stațiilor meteorologice*,* până la 91 cm în Munții Bucegi și 88 cm în Munții Făgăraș. Temperaturile maxime s-au încadrat între 6 grade la Ocna Șugatag și Dumbrăvița de Codru și 18 grade la Băile Herculane, Drobeta-Turnu Severin, Calafat, Bechet, Slatina, Roșiorii de Vede, Turnu Măgurele, Zimnicea și Giurgiu, iar la ora 6.00 valorile termice au fost cuprinse între -1 grad la Câmpeni și 12 grade la Constanța-dig și Mangalia.

**Observaţie**: în intervalul de diagnozăa fost în vigoare 1 atenționare cod galben pentru fenomene meteorologice periculoase imediate, emisă de SRPV Timișoara.

**La Bucureşti,** vremea s-a răcit față de ziua anterioară, astfel că temperatura maximă a fost de 14 grade la Afumați și Băneasa și 15 grade la Filaret. Pe parcursul zilei au fost înnorări și temporar a plouat slab, apoi cerul a devenit variabil. Vântul a suflat slab până la moderat. La ora 6.00, se înregistrau 7 grade la Afumați și Băneasa și 8 grade la Filaret.

**3. Prognoza meteorologică în intervalul 23.04.2024, ora 09.00–24.04.2024, ora 9.00**

**În ţară,** nebulozitatea se va extinde treptat dinspre regiunile sudice și va ploua sub formă de aversă în cea mai mare parte a teritoriului, iar în zona montană înaltă vor fi precipitații sub formă de lapoviță și ninsoare. Pe alocuri cantitățile de apă vor depăși 15...20 l/mp și izolat 30 l/mp (îndeosebi în Carpații Meridionali și în dealurile Olteniei) și vor fi posibile

descărcări electrice. Vântul va sufla moderat, cu intensificări temporare în majoritatea zonelor, cu viteze în general de 45...55 km/h, iar în sudul Banatului și la altitudini mari în Carpații Meridionali rafalele vor depăși 70...80 km/h. Temperaturile maxime se vor situa între 10 și 21 de grade, iar cele minime între 4 și 14 grade. Dimineața și noaptea, izolat va fi ceață.

**La Bucureşti,** vremea va fi închisă și temporar va ploua slab, mai ales sub formă de aversă. Vântul va sufla moderat, cu intensificări temporare (viteze de 40...50 km/h). Temperatura maximă va fi de 13...14 grade, iar cea minimă de 8...10 grade.

***II. CALITATEA APELOR***

Nu au fost semnalate evenimente deosebite.

***III. CALITATEA MEDIULUI***

1. **În domeniul aerului**

**A.P.M. Dâmboviţa** informează telefonic că în seara zilei de 22.04.2024 a fost semnalat un incendiu în desfăşurare în satul Bălteni, com. Conţeşti. Au ars cca 5000 kg de deşeuri depozitate ilegal. Echipajele I.S.U. Dâmboviţa au stins incendiul la ora 21:14.

**Agenţia Naţională pentru Protecţia Mediului** informează că din rezultatele analizelor efectuate în perioada 19-21.04.2024 în cadrul Reţelei Naţionale de Monitorizare nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon) și ale mediei zilnice de 50 µg/m3 pentru PM10.

1. **În domeniul solului şi vegetaţiei**

**Garda Forestieră Râmnicu Vâlcea** informează despre producerea unui incendiu la data de 19.04.2024, la ora 15:00, în zona localității Verbița, pe raza Ocolului Silvic Perișor, jud. Dolj, ca urmare a utilizării focului deschis în vecinătatea fondului forestier pentru curăţarea vegetaţiei. Acesta a afectat o suprafaţă de 0,7 ha de litieră și a fost stins în aceeași zi, la ora 16:30, de către personalul silvic și cetăţeni.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

DIRECȚIA COMUNICARE